钦定古今图书集成/理学汇编/文学典/第116卷 > 萧士玮〈士瑀 士𪻛〉
## 钦定古今图书集成/理学汇编/文学典/第116卷 > 萧士玮〈士瑀 士𪻛〉

按《吉安府志》：“士玮，字伯玉，号三峨，泰和人。万历壬子
举于乡，丙辰成进士。壬戌殿试，授行人司行人。崇祯
壬申，改南大理寺评事，迁礼部主事。江宁诸僧寺习
为浮竞，诗酒纨裤转相慕效，玮至一绳以法。玮风度
简远，为园于柳溪，选石置亭，极林泉之胜。闭户著书，
未尝一接杂宾。钱宗伯谦益谓玮无俗情，无俗务，无”
俗交，无俗文，无俗诗，庶几仿佛其为人。所著有《春浮
园集》五卷、《目录》若干卷行世。弟士瑀、士。𪻛皆好学能
文。